યુવકને સારવારમાં ખસેડવામાં આવ્‍યો ખાંભા તાલુકામાં દીપડા દ્વારા છાસવારે હુમલાના બનાવ બનતા હોય છે. ત્‍યારે ગત રાત્રી ફરી એક ખાંભાના ધુંધવાણા ગામે વાડીએ સૂતેલ હાર્દિકભાઈ મેસુરભાઈ ભુવા ઉપર રાત્રીના બે વાગે એક દીપડાએ અચાનક હુમલો કરતા હાર્દિકભાઈને માથા અને કાનના ભાગે ગંભીર ઈજા થતા સારવાર અર્થે 108ની મદદથી ખાંભા હોસ્‍પિટલ ખસેડાયા હતા. ત્‍યારે આ દીપડો છેલ્‍લા ત્રણ દિવસથી હેરાન કરતો હોય અને દીપડાને પકડવા વન વિભાગ દ્વારા તપાસ શરૂ કરી છે. અને એક પાંજરૂ પણ મુકવામાં આવેલ છે તેવું વન વિભાગ પાસે જાણવા મળેલ હતું.